Havsule

Havsule (Morus bassanus) er en stor monotypisk pelagisk overflatebeitende sjøfugl i sulefamilien. Arten inngår som én av tre arter i slekten Morus. Havsule er den eneste sulearten som hekker i Norge, her den først etablerte seg i 1940-årene.

 Biologi 
miniatyr|venstre|Hekkende havsuler på Runde
miniatyr|Morus bassanus
Det er liten forskjell på kjønnene, men hannene har en tendens til å ha noe større fysiske mål enn hunnene, bortsett fra vekten. Voksne havsuler kan bli opptil 87–100 cm lange. Hannen veier typisk , hunnen typisk . Vingespennet utgjør cirka 165–180 cm. Kroppen er torpedoformet, vingene lange og smale, hodet er som en forlengelse av den lange halsen og har et dolkelignende nebb, som er perfekt til å fange fisk med.

Under hekkinga får hodet og nakken gulaktige fjær. Unge fugler er svarte i deres første år, men de blir gradvis hvitere før de endelig får voksendrakt og etter fem år. Havsuler hekker i tette kolonier på utvalgte skjær og fuglefjell langs kysten på begge sider av Nord-Atlanteren. Fuglene hekker første gang når de er mellom 3 og 5 år gamle. Hunnen legger ett blålig, hvitt egg, som er dekket av et kalklag som delvis flasser av. Begge foreldre ruger. Ungfuglene forlater reiret når de er omtrent 3 måneder gamle.

Havsulene lever av fisk, hovedsakelig stimfisk som makrell, sild og lodde, og speider etter byttet fra opptil 45 meters høyde. Den stupdykker for å fange byttet. Når den stuper kan farten komme opp i 100 km/t. Havsulen er også en dyktig svømmer og har svømmehud mellom tærne.

Havsulene lever i både Nord-Atlanteren og Middelhavet, men arten hekker ikke i Middelhavet.

 Inndeling 
Inndelingen følger Birds of the World og Clementslista. Norske navn på artene følger Norsk navnekomité for fugl.

 Suliformes, sulefugler
 Sulidae, sulefamilien, 3 slekter, 10 arter
 Sula, egentlige suler, 6 arter
 Papasula, monotypisk
 Morus, 3 arter
 M. bassanus, havsule (monotypisk)
 M. capensis, kappsule
 M. serrator, australsule

 Referanser 
Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, and C. L. Wood. 2022. The eBird/Clements checklist of Birds of the World: v2022. Downloaded from https://www.birds.cornell.edu/clementschecklist/download/

Mowbray, T. B. (2020). Northern Gannet (Morus bassanus), version 1.0. In Birds of the World (S. M. Billerman, Editor). Cornell Lab of Ornithology, Ithaca, NY, USA. https://doi.org/10.2173/bow.norgan.01

Stokke BG, Dale S, Jacobsen K-O, Lislevand T, Solvang R og Strøm H (24.11.2021). Fugler: Vurdering av havsule Morus bassanus for Norge. Rødlista for arter 2021. Artsdatabanken. https://www.artsdatabanken.no/lister/rodlisteforarter/2021/27561

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

Winkler, D. W., S. M. Billerman, and I. J. Lovette (2020). Boobies and Gannets (Sulidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.sulida1.01

 Eksterne lenker 


Kategori:Sulefugler
Kategori:Fugler formelt beskrevet i 1758
Kategori:Dyr formelt beskrevet av Carl von Linné